
Pwrpas y cytundeb defnydd derbyniol hwn yw sicrhau:
· bod defnyddwyr cymunedol o dechnolegau digidol yr ysgol yn ddefnyddwyr cyfrifol ac yn aros yn ddiogel wrth ddefnyddio’r systemau a dyfeisiau hyn
· bod systemau a dyfeisiau’r ysgol a’u defnyddwyr wedi eu gwarchod rhag camddefnydd damweiniol neu fwriadol a allai roi diogelwch y systemau a’u defnyddwyr yn y fantol. 
· bod defnyddwyr wedi eu gwarchod rhag niwed posib wrth ddefnyddio’r systemau a dyfeisiau hyn
Cytundeb Defnydd Derbyniol 
Rwy’n deall bod yn rhaid i fi ddefnyddio systemau a dyfeisiau’r ysgol yn gyfrifol, i sicrhau nad oes risg i fy niogelwch i nac i ddiogelwch systemau a dyfeisiau a defnyddwyr eraill. Bydd y cytundeb hwn hefyd yn berthnasol i unrhyw ddyfeisiau personol y dof gyda fi i’r ysgol:
· Rwy’n deall y bydd fy nefnydd o systemau a dyfeisiau’r ysgol yn cael ei fonitro
· Ni ddefnyddiaf ddyfais bersonol wnes i ddod gyda fi i’r ysgol mewn unrhyw ffordd heblaw’r hyn a fyddai’n briodol mewn ysgol.
· Ni cheisiaf lanlwytho, lawrlwytho na chael mynediad at unrhyw ddeunydd anghyfreithlon (lluniau cam-drin plant yn rhywiol, deunydd troseddol hiliol, deunydd terfysgaeth ac eithafol, pornograffi oedolion o dan y Ddeddf Cyhoeddiadau Anweddus) neu amhriodol neu a allai achosi niwed neu drallod i eraill. Ni cheisiaf ddefnyddio unrhyw raglen neu feddalwedd a allai adael i fi osgoi’r systemau hidlo / diogelwch sydd yn eu lle i atal mynediad at ddeunyddiau o’r fath.28

·  Byddaf yn adrodd unrhyw ddeunydd neu ddigwyddiad anghyfreithlon, amhriodol neu niweidiol yn syth y dof yn ymwybodol ohono, i’r person priodol.  
· Ni cheisiaf gael mynediad, copïo, tynnu allan na newid ffeiliau defnyddiwr arall, heb ganiatâd. 
· Byddaf yn sicrhau os tynnaf a / neu os cyhoeddaf luniau o eraill, y gwnaf hynny dim ond gyda’u caniatâd. Ni ddefnyddiaf fy nghyfarpar personol i recordio’r lluniau hyn, heb ganiatâd. Os cyhoeddir lluniau, ni fydd yn bosib adnabod y rhai sydd yn y lluniau yn ôl eu henw neu unrhyw wybodaeth bersonol arall. 
· Ni wnaf gyhoeddi na rhannu unrhyw wybodaeth a gefais yn yr ysgol ar unrhyw wefan bersonol, gwefan rhwydweithio cymdeithasol neu mewn ffordd arall, heb ganiatâd yr ysgol. 
· Ni cheisiaf, heb ganiatâd, lawrlwytho na lanlwytho deunydd swmpus a allai lyncu capasiti rhyngrwyd ac atal defnyddwyr eraill rhag gallu gwneud eu gwaith. 
· Ni wnaf osod na cheisio gosod rhaglenni o unrhyw fath ar un o ddyfeisiau’r ysgol na cheisio addasu gosodiadau cyfrifiaduron, heb ganiatâd i wneud hynny. 
· Ni cheisiaf anablu neu achosi difrod i gyfarpar yr ysgol nac i gyfarpar sy’n perthyn i eraill 
· Byddaf yn adrodd unrhyw ddifrod neu ddiffyg ar gyfarpar neu feddalwedd yn syth, sut bynnag y digwyddodd.
· Byddaf yn sicrhau bod gen i ganiatâd i ddefnyddio gwaith gwreiddiol eraill yn fy ngwaith fy hun
· Os yw cynnwys wedi’i warchod gan hawlfraint, ni wnaf lawrlwytho na dosbarthu copïau (gan gynnwys miwsig a fideos).
· Rwy’n deall os methaf â chydymffurfio â’r cytundeb defnydd derbyniol hwn, bod gan yr ysgol hawl i atal fy mynediad at systemau / dyfeisiau’r ysgol 
Rwyf wedi darllen a deall yr uchod ac yn cytuno i ddefnyddio systemau’r ysgol (o fewn a thu allan i’r ysgol) a fy nyfeisiau fy hun (yn yr ysgol ac wrth gyfathrebu’n ymwneud â’r ysgol) o fewn y canllawiau hyn.
Oherwydd bod yr ysgol yn casglu data personol drwy’r ffurflen hon, dylai hysbysu defnyddwyr cymunedol ynghylch:

	Sut fydd y ffurflen hon yn cael ei dinistrio

	Ble fydd y ffurflen hon yn cael ei chadw.

[bookmark: _Hlk30699740]Cedwir hawlfraint Templedi Polisi Diogelwch Ar-lein Ysgolion SWGfL gan SWGfL. Caniateir i ysgolion a sefydliadau addysgol eraill ddefnyddio’r templedi am ddim. Dylai unrhyw berson neu sefydliad sy’n dymuno defnyddio’r ddogfen at ddibenion eraill ofyn am ganiatâd SWGfL a chydnabod ei ddefnydd. Gwnaed pob ymdrech resymol i sicrhau bod y wybodaeth yn y templed hwn yn fanwl gywir, fel ar y dyddiad cyhoeddi ym mis Awst 2026. Fodd bynnag, ni all SWGfL warantu ei manwl gywirdeb ac ni all dderbyn cyfrifoldeb mewn perthynas â’r defnydd o'r deunydd, boed yn llawn neu’n rhannol a boed wedi’i addasu ai peidio. Dylid ceisio cyngor cyfreithiol/proffesiynol addas os bydd unrhyw anhawster yn codi mewn perthynas ag unrhyw agwedd ar y ddeddfwriaeth newydd hon neu’n ymwneud yn gyffredinol ag ymddygiad neu ddisgyblaeth yn yr ysgol.

